Electrolux

Vēsture

Uzņēmuma pirmsākumi saistīti ar Stokholmā bāzētiem uzņēmumiem Lux AB un Elektromekaniska AB. Lux 1901. gadā dibinājis Svens Kārlsons, un tas ražoja petrolejas lampas dzelzceļa stacijām. 1912. gadā Lux piederēja rūpnīcas Lilla Essingen salā Stokholmā un Rīgā. Tā kā konkurence lampu tirgū pieauga, Lux sāka ražot elektriskos vakuuma putekļu sūcējus pēc amerikāņu modeļa Santo parauga. Aksels Venners-Grens (Axel Wenner-Gren) kļuva par Lux aģentu Vācijā, Lielbritānijā un Francijā. Tādus pašus putekļu sūcējus sāka ražot arī 1910. gadā dibinātais uzņēmums Elektromekaniska.
1915. gadā Aksels Venners-Grens dibināja tirdzniecības uzņēmumu Svenska Elektron (vēlāk Finans AB Svetro). Tā darbības metode demonstrēt produktus mājās un pārdošanu veikt uz nomaksu guva lielu atsaucību. 1916. gadā Elektron nopirka uzņēmumu Elektromekaniska. 1918. gadā starp Lux un Svenska Elektron, kuros dominēja Venners-Grens, tika noslēgts līgums, pēc kura Lux pārņēma Elektron operācijas, savukārt Elektron nopirka 49 % Lux kapitāldaļu. Elektromekaniska ražošanas aprīkojums tika pārcelts uz Lux ražotni Lilla Essingen.
1919. gada 29. augustā Svenska Elektron meitas uzņēmums Elektromekaniska AB nomainīja nosaukumu uz AB Elektrolux, kļūstot par tirdzniecības uzņēmumu un pārdodot Lux zīmola putekļu sūcējus.
Ražošanas apjomi pieauga, un Mūtalā tika atvērta ražotne. Sākta ledusskapju ražošana. Pirmā putekļu sūcēju rūpnīca ārpus Zviedrijas tika atklāta 1926. gadā Berlīnē. Drīz ražotnes atvēra Anglijā un Francijā. 1931. gadā ražošana sākās ASV Oldgrīnvičā, Konektikutā.
1934. gadā Electrolux no Aksela Vennera-Grena nopirka uzņēmumu Volta.
1936. gadā rūpnīca atvērta Austrālijā.
Otrais pasaules karš paralizēja daudzas Electrolux ražotnes. Samazināto mājsaimniecības ierīču produkcijas vietā sākta ražošana armijas vajadzībām, piemēram gaisa filtri. 
1941. gadā nopirkts piekarināmo dzinēju ražotājs Archimedes. Izlaista ēdiena pagatavošanas ierīce Assistent, kas bija viens no uzņēmuma lielpārdokļiem nākamajos gados.
1944. gadā nopirkts rūpniecisko veļas mašīnu ražotājs Bohus Mekaniska Verkstads AB Gēteborgā; iegādāts piekarināmo dzinēju ražotājs Penta.
1948. gadā mazo elektrodzinēju ražošanai atklāta rūpnīca Vestervikā.
1950. gadā sākta putekļu sūcēju un grīdas pulētāju ražošana Sanpaulu, Brazīlijā.
1951. gadā Elektrolux sāka ražot veļas mašīnas mājsaimniecībām. Tērauda plauktu ražošana no Mūtalas pārcelta uz Sefli (vēlāk zināma kā Electrolux Constructor). Norvēģijā sakta putekļu sūcēju ražošana.
1953. gadā sākta putekļu sūcēju ražošana no Gēteborgas pārcelta uz Vesterviku.
1955. gadā sākta grīdas pulētāju un ledusskapju ražošana Buenosairesā, Argentīnā. Elektrolux akcijas sāktas kotēt Ženēvas fondu biržā.
1956. gadā uzsākta saldētavu ražošana. Aksels Venners-Grens pārdeva savas Elektrolux akcijas Vallenbergiem par 500 miljoniem kronu.
1957. gadā Elektrolux nosaukums mainīts uz Electrolux.
1958. gadā sākta trauku mazgājamo mašīnu ražošana. Mūtalā sākta ledusskapju ar saldēšanas kameru ražošana.
1962. gadā par 36 miljoniem kronu nopirkts uzņēmums ElektroHelios, kurs dibināts 1919. gadā. Tam bija komresora tipa ledusskapju ražotne Mariestadā un ēdiena pagatavošanas ierīču ražotne Alingsosā.
1964. gadā izlaists jaunas paaudzes putekļu sūcēja modelis Luxomatic. Nopirkts Zviedrijas medicīnas instrumentu sterilizācijas iekārtu ražotājs Getinge
1965. gadā uzņēmuma apgrozījums pārsniedza 1 miljardu kronu. Mūtalā sākta plīšu rūpnīcas celtniecība.
1967. gadā Electrolux iegādājās uzņēmumus: Elektra (plītis; piederēja ASEA, Norvēģija), Atlas (ledusskapji; Dānija), Slev (plītis, pirts iekārtas; Somija). Putekļu sūcēju ražošana no Stokholmas pārcelta uz Vesterviku.
1968. gadā ASV uzņēmuma Electrolux Corp. 39 % kapitāldaļu par gandrīz 300 miljoniem kronu pārdoti Consolidated Food (tagad Sara Lee Corporation), lai panāktu tālāku iespiešanos Amerikas tirgū. Darījums iekļāva arī tiesību uz Electrolux zīmolu Ziemeļamerikas tirgū nodošanu. Electrolux galvenais birojs no Stokholmas iekšpilsētas pārcelts uz Lilla Essingen salu.
1970. gados Electrolux iegādājās 59 uzņēmumus.
1971. gadā nopirkts biroja ierīču ražotājs Facit, līdz ar to Electrolux paplašinot tradicionālo produktu jomu. Luksemburgā un Vācijā iegādāti ledusskapju ražotāji Kreft un Siegas.
1974. gadā nopirkts ASV putekļu sūcēju ražotājs National Union Electric/Eureka (tagad Eureka ). Izlaists plīts tvaika nosūcejs ORWAK.
1976. gadā Francijā iegādāti uzņēmumi: Arthur Martin (mājsaimniecības iekārtas), Tornado (putekļu sūcēji). Mājsaimniecības iekārtu ražotāji nopirkti Beļģijā (Nestor Martin) un Šveicē (Menalux).
1978. gada iegadāts Zviedrijas motorzāģu ražotājs Husqvarna. Šveicē nopirkts mājsaimniecības iekārtu ražotājs Therma.
1979. gadā ASV nopirkts virtuves ierīču ražotājs Tappan.
1980. gadā par 725 miljoniem kronu nopirkts Zviedrijas metālapstrādes un kalnrūpniecības konglomerāts Gränges (tai skaitā Autoliv). Electrolux apgrozījums pieauga par 51 % un sasniedza 23 miljardu kronu gadā.
1981. gadā nopirkti putekļu sūcēju ražotāji Paris-Rhône (Francija) un Progress (Vācija).
1984. gadā nopirkts Itālijas uzņēmums Zanussi (dibināts 1916. gadā) ar filiālēm Spānijā, tādējādi Electrolux kļūstot par mājsaimniecības ierīču līderi Eiropā.
1985. gadā iegādāti mājsaimniecības iekārtu ražotāji Zanker (Vacija) un Duo-Therm (ASV).
1984. gadā nopirkts ASV trešais lielākais mājsaimniecības ierīču ražotājs White Consolidated Inc. (ar zīmoliem Frigidaire, Gibson, Kelvinator un White Westinghouse). Nopirkti ASV: motorzāģu ražotājs Poulan un trimmeru ražotājs Weed Eater. Nopirkts metālu pārstrādes uzņēmums Gotthard Nilson. Electroluxpārdošanas apjoms sasniedza 53 miljardu kronu gadā.
1987. gadā no Apvienotās Karalistes uzņēmuma Thorn EMI nopirkta mājsaimniecības iekārtu nodaļa ar zīmoliem Tricity, Stott Benham un Parkinson Cowan. Iegādāti Spānijas vadošie mājsaimniecības iekārtu ražotāji Corbéro un Domar.
1988. gadā nopirkts āra darbu produktu ražotājs American Yard Products (Yardpro). Nopirkts ledusskapju kompresoru ražotājs Unidad Hermética.
1989. gadā no Vācijas uzņēmuma Buderus nopirktas mājsaimniecības iekārtu, ēdiena pagatavošanas ierīču un rūpniecisko veļas mašīnu operācijas. As Sharp noslēgta vienošanās par Electrolux mājsaimniecības iekārtu pārdošanu Japānas tirgū. Medicīnas instrumentu sterilizācijas iekārtu ražotājs Getinge pārdots zviedru uzņēmējiem.
1990. gadā Electrolux nopirka ASV uzņēmumu Allegretti & Co., kurš ražoja ar akumulatoru darbināmus dārza instrumentus.
1991. gadā sākta energotaupīgu ledusskapju ražošana. Iegādāts Ungārijas mājsaimniecības iekārtu ražotājs Lehel. Pārdota lielākā daļa komerciālās apkalpošanas biznesa jomas.
1992. gadā no Vācijas uzņēmuma AEG nopirkti 10 % mājsaimniecības iekārtu biznesa. izveidots kopuzņēmums ar Raufoss Plastal Components.
1993. gadā izlaisti ledusskapji bez videi kaitīgajām hlorfluoroglekļa gāzēm. Iegūtas vēl 10 % AEG daļas. Electrolux pārdošanas apjomi sasniedza 100 miljardus kronu gadā.
1994. gadā automašīnu drošības aprīkojuma ražotāja Autoliv akcijas pārdotas Stokholmas biržā.
1996. gadā nopirkts otrs lielākais mājsaimniecības ierīču ražotājs Brazīlijā Refripar (vēlāk pādevēts par Electrolux do Brasil).
1997. gadā uzņēmums sāka divu gadu restrukturizācijas plānu, lai paaugstinātu rentabilitāti. Nolemts atteikties no rūpniecisko produktu sektora un šujmašīnu, lauksaimniecības darbarīku un iekštelpu dekorēšanas aprīkojuma ražošanas.
1998. gadā Electrolux turpināja restrukturizāciju, atsakoties no pārstrādes operācijām, virtuvju un guļamistabu mēbelēm, profesionālās tīrīšanas aprīkojuma un lieljaudas veļas mazgāšanas iekārtām.
1999. gadā restrukturizācijas programma pamatā tika pabeigta, atlaižot aptuveni 10 000 darbinieku, slēdzot 23 ražotnes un 50 noliktavas. Uzņēmuma biznesa koncentrēšana turpinājās, pārdodot pārtikas pārdošanas automātu operācijas un lielāko daļu no tiešās pārdošanas operācijām. panākta vienošanās par profesionālo saldēšanas iekārtu pārdošanu. Electrolux sāka sadarbību ar Japānas uzņēmumu Toshiba mājsaimniecības iekārtu jomā. Izveidots kopuzņēmums ar Ericsson, lai piedāvātu produktus un pakalpojumus mājas tīkliem. Uzņēmuma galvenais birojs pārcelts no Lilla Essingen un Stadshagen Stokholmā.
2000. gadā atpirktas tiesības uz Electrolux zīmolu Ziemeļamerikas tirgū. Iegādāts Austrālijas lielākais mājsaimniecības iekārtu ražotājs Email Ltd.
2001. gadā izlaists pirmais pašgājēja putekļu sūcējs Trilobite.
Laikā no 2001. līdz 2002. gadam realizētas divas restrukturizācijas programmas: pārtraukti ne pamata biznesa veidi, uzlabots ražīgums, samazinātas izmaksas, konsolidēta ražošana, racionalizēta pārdošana un mārketings, veikta īpašumu pārdošana un darbinieku samazināšana.
No 2003. līdz 2004. gadam veikta zīmolu konsolidācija ar Electrolux kā galveno zīmolu. Paātrināta ražošanas pārcelšana uz zemu izmaksu reģioniem (Austrumeiropu, Dienvidaustrumāziju un Meksiku).
2005. gada februārī uzņēmuma padome nolēma atdalīt nodaļa Electrolux Outdoor kā atsevišķu uzņēmumu. Husqvarna AB atdalīšana pabeigta 2006. gada 7. jūnijā, un tā akcijas sāktas kotēt Stokholmas fondu biržā.
2011. gadā pabeigta uzņēmumu Olympic Group (Ēģipte) un Compañia Tecno Industrial S.A (Čīle) iegāde.
2014. gada 8. septembrī paziņots, ka Electrolux no General Electric par 3,3 miljardiem USD iegādāsies mājsaimniecības ierīču ražotāju GE Appliances. Pēc tam, kad ASV Tieslietu departaments liedza Electrolux iegādāties GE Appliances, 2015. gada decembrī darījums tika atcelts.